Kolõba on turistile nagu sisenemine koduloomuuseumisse, ainult selle vahega, et võid süüa, juua ning tantsu lüüa ja  lõkketulel sigareti süüdata. Loomulikult on saadaval ka rahvustoite brõnsaga. Brõnsa on lambapiimast valmistatud   juust , mida vanasti ka kolõbas või looduslikul karjamaal valmistati. Kolõba nimi pole tõlgitav ja see jääb Lääne Ukraina pärusmaaks. Ent ruumikujunduse ja lõkketule kasutusega äriidee nimi levib aina edasi. Sajandi jooksul on karjase losutavast  varjualusest saanud toretsev söögipaik kuni lõbustusasutuseni välja. See on kõrvuti Ukraina lennukitööstusega üks kõrgustesse tõusnud ettevõtmine.  Taga-Karpaatia oblast algab või lõpeb, oleneb mis suunas siseneda, endisel Poolamaal asunud Jablunitsja külaga (P 21, H 10). Siin on karusnahkade kuulus müügikoht.